Diari Oficial de la Generalitat Valenciana


Sumari del DOGV 9104, del 10-06-2021 (2021/6482)

RESOLUCIÓ d'1 de juny de 2021, de la presidenta del Consell Jurídic Consultiu de la Comunitat Valenciana, per la qual es proveeixen, pel sistema de lliure designació, els llocs oferits mitjançant la convocatòria d'aquesta presidència de 4 de maig de 2021.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9104

Data del DOGV
:   10-06-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/6482


Data del document
:   01-06-2021

Organisme emissor
:   Consell Jurídic Consultiu de la Comunitat Valenciana

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ d'1 de juny de 2021, de la presidenta del Consell Jurídic Consultiu de la Comunitat Valenciana, per la qual es proveeixen, pel sistema de lliure designació, els llocs oferits mitjançant la convocatòria d'aquesta presidència de 4 de maig de 2021. [2021/6482]  
Vista la Resolució de 4 de maig de 2021, de la presidenta del Consell Jurídic Consultiu de la Comunitat Valenciana (d'ara en avant, CJCCV), per la qual es convoca la provisió, pel sistema de lliure designació, de diversos llocs de treball de naturalesa funcionarial en el CJCCV (DOGV 9086, 18.05.2021).  
Vista l'acta de la sessió celebrada el 31 de maig de 2021 per la Comissió designada per a la valoració de les sol·licituds presentades per a la provisió dels llocs a cobrir pel sistema de lliure designació en el CJCCV, en la qual, d'acord amb el que preveu la base tercera de la convocatòria, es conté l'informe proposta d'adjudicació de les places convocades.  
Vist que les persones proposades per la Comissió compleixen els requisits necessaris per a ocupar els llocs convocats, així com que, segons informa el referit òrgan de valoració, són les candidates més idònies, en atenció a les raons següents: Amparo Belmonte Orts, per tindre una major experiència professional, així com perquè les funcions que ha vingut exercint en tasques de gestió informàtica, de caràcter transversal, s'ajusten millor al perfil del lloc convocat; María Dolores Carboneras González, per la seua gran experiència professional, la seua formació i especialment el seu coneixement pràctic sobre el funcionament dels òrgans col·legiats, i Esperanza de la Asunción Mata, per les seues capacitats demostrades, la seua formació, la seua dilatada experiència professional i el seu profund coneixement de l'organització i del funcionament del CJCCV.  
Vista la disposició addicional sisena de la Llei de la Generalitat 4/2021, de 16 d'abril, de Funció Pública Valenciana, sobre règim transitori dels procediments de selecció i provisió en tràmit, en la qual es disposa que els procediments de provisió convocats i pendents de resoldre en el moment d'entrada en vigor d'aqueixa llei es resoldran d'acord amb les bases de la seua convocatòria, així com la disposició addicional dinovena de la Llei 10/2010, de 9 de juliol, d'ordenació i gestió de la funció pública valenciana, d'aplicació a la present convocatòria ratione temporis i que disposa que als empleats públics del CJCCV els serà aplicable, en primer lloc, el que disposa la Llei reguladora del CJCCV i la seua normativa de desenvolupament, i supletòriament el règim jurídic previst per al personal al servei del Consell, així com que, en els supòsits en què, per expressa remissió de la legislació específica del CJCCV, per disposició supletòria, o per qualsevol altre motiu, resulte d'aplicació al personal d'aquesta institució la Llei de funció pública valenciana, les competències que aqueixa Llei atribueix als òrgans del Consell hauran d'entendre's referides als corresponents òrgans del CJCCV.  
  
De conformitat amb la base quarta de la Resolució d'aquesta Presidència de 4 de maig de 2021, de convocatòria dels llocs per a la seua provisió pel sistema de lliure designació, en relació amb l'article 1.2 de la Llei 10/1994, de 19 de desembre, de la Generalitat, de creació del CJCCV, que atribueix al CJCCV autonomia orgànica i funcional en l'exercici de les seues funcions per a garantir la seua objectivitat i independència, així com amb l'article 25 del Reglament del CJCCV, aprovat pel Decret 37/2019, de 15 de març, del Consell, que atribueix a la Presidència del CJCCV, com a titular de la Prefectura superior del personal del CJCCV, la convocatòria dels processos de selecció del personal de la Institució, així com exercir les facultats sobre el personal al servei del CJCCV i nomenar, si és el cas, les funcionàries i els funcionaris del CJCCV i el personal eventual i laboral amb requisits establits en les lleis, resolc:  
  
Primer  
Nomenar Amparo Belmonte Orts, DNI \*\*\*483\*\*\*, funcionària de carrera de la Generalitat Valenciana, del grup de titulació A1-06 (Tècnic superior d'enginyeria informàtica), com a cap de la Unitat Informàtica, en el lloc número 12 del CJCCV, naturalesa funcionarial, sector especial, grup de titulació A1, complement de destinació 26 i complement específic 46.  
  
Nomenar María Dolores Carboneras González, DNI \*\*\*968\*\*\*, funcionària de carrera de l'Ajuntament de Manises, administrativa de gestió del grup C, subgrup C1, com a secretària de Direcció, en el lloc número 19 del CJCCV, naturalesa funcionarial, sector general, grup de titulació C1/C2, complement de destinació 16 i complement específic 38.  
  
Nomenar Esperanza de la Asunción Mata, DNI \*\*\*990\*\*\*, funcionària de carrera del grup de titulació C1, del Cos C1-01 (Administratiu de l'Administració de la Generalitat), com a secretària de Direcció, en el lloc número 22 del CJCCV, naturalesa funcionarial, sector general, grup de titulació C1/C2, complement de destinació 16 i complement específic 38.  
  
Segon  
La presa de possessió de les persones nomenades en els llocs indicats que es produirà el dia 15 de juny de 2021.  
  
Contra la present resolució que posa fi a la via administrativa es podrà interposar, potestativament, recurs de reposició davant la Presidència del CJCCV, en el termini d'un mes comptador des de l'endemà de la publicació, o bé, directament, recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació, d'acord amb el que estableixen els articles 123 i 124 de la Llei 39/2015, de procediment administratiu comú de les administracions públiques, i els articles 10.1.m, 19.1.a) i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 1 de juny de 2021.- La presidenta del Consell Jurídic Consultiu de la Comunitat Valenciana: Margarita Soler Sánchez.